﻿ Video: टी20 सीरीज से पहले खिलाड़ियों ने किया जमकर अभ्यास | CricketCountry.com हिन्दी
केएल राहुल ने एक दिन के लिए टीम इंडिया के इंस्टाग्राम अकाउंट पर कब्जा किया।
| Updated : July 1, 2018 4:14 PM IST
इंग्लैंड के खिलाफ टी20 सीरीज खेलने के लिए भारतीय टीम ओल्ट टेफॉर्ड पहुंच चुकी है। आज टीम इंडिया के खिलाड़ियों ने इंग्लैंड में पहले ट्रेनिंग सेशन में हिस्सा लिया। इस दौरान भारतीय बल्लेबाज केएल राहुल ने एक दिन के लिए टीम इंडिया के इंस्टाग्राम अकाउंट पर कब्जा कर लिया और फैंस को भारतीय टीम के ड्रेसिंग रूम और अभ्यास सेशन का टूर कराया।
A post shared by Team India (@indiancricketteam) on Jul 1, 2018 at 1:11am PDT
राहुल का ये टूर टीम इंडिया के होटल से ओल्ड टेफॉर्ड के मैदान पहुंचने के सफर के साथ शुरू हुआ। राहुल ने फैंस को भारतीय टीम की बस के अंदर का टूर कराया। इस वीडियो में कप्तान कोहली, रोहित शर्मा, शिखर धवन, युजवेंद्र चहल नजर आए। दिनेश कार्तिक जहां वीडियो कॉल कर रहे थे, वहीं हार्दिक पांड्या गाना सुन रहे थे। हमेशा की तरह महेंद्र सिंह धोनी शांत बैठे थे।
स्टेडियम पहुंचने के बाद खिलाड़ियों ने ड्रेसिंग रूम में अभ्यास सेशन की तैयारी की। इस दौरान सुरेश रैना किट तैयार करते दिखे। राहुल ने बताया कि खिलाड़ी ट्रेनिंग सेशन शुरू होने से पहले 5-10 मिनट ड्रेसिंग रूम में बिताते हैं, ताकि बस के सफर के बाद दिमाग फ्रेश हो सके।
टीम इंडिया के ट्रेनिंग सेशन की शुरुआत वार्म अप से हुई। राहुल, चहल और भुवनेश्वर कुमार ने मैदान के चक्कर लगाए। इस दौरान चोटिल जसप्रीत बुमराह भी मैदान पर नजर आए, हालांकि वो वार्म अप नहीं कर रहे थे। टी20 सीरीज से बाहर हो चुके बुमराह मनीष पांडे के साथ फुटबॉल खेलते दिखे।
A post shared by Team India (@indiancricketteam) on Jul 1, 2018 at 1:43am PDT
वार्म अप के बाद टीम इंडिया ने फील्डिंग ड्रिल में हिस्सा लिया। चहल, कार्तिक और राहुल ने कैच प्रैक्टिस की।
इसके बाद बल्लेबाजी कोच संजय बांगड़ ने राहुल और बाकी खिलाड़ियों के लिए नेट सेशन का शेड्यूल तैयार किया। जिसके बाद खिलाड़ी सीधा नेट सेशन के लिए निकल गए। राहुल ने बताया कि कुछ खिलाड़ी नेट प्रेक्टिस के बाद कैचिंग और वार्म अप के लिए वापस आएंगे। पहला नेट सेशन करने का मौका रोहित, धवन और राहुल को मिला।
A post shared by Team India (@indiancricketteam) on Jul 1, 2018 at 2:57am PDT
First Published on July 1, 2018 4:05 PM IST
Last updated on July 1, 2018 4:14 PM IST
England vs India 1st T20I india vs england Indian team KL Rahul Old Trafford Team India केएल राहुल टीम इंडिया भारतीय टीम का इंग्लैंड दौरा